**โครงการส่งเสริมการเกษตรแบบผสมผสาน เพื่อเป็นอาชีพเสริมแก่เกษตรกร
ชาวสวนยางรายย่อย/ปาล์มน้ำมันรายย่อย ประจำปีงบประมาณ พ.ศ. 2564**

* **ความสอดคล้องของโครงการกับยุทธศาสตร์ แผนงาน และเป้าหมายบริการ ดังนี้**

- แผนแม่บทภายใต้ยุทธศาสตร์ชาติ ด้านการสร้างความสามารถในการแข่งขัน

ประเด็น : พื้นที่และเมืองน่าอยู่อัจฉริยะ

 เป้าหมาย : ประเทศไทยมีพื้นที่มีแผนผังภูมินิเวศเพื่อเป็นกรอบในการพัฒนาเมืองน่าอยู่ ชนบทมั่นคง เกษตรยั่งยืน และอุตสาหกรรมเชิงนิเวศ รวมทั้งผังพื้นที่อนุรักษ์ทรัพยากรรมธรรมชาติแหล่งโบราณคดี

 ตัวชี้วัด : เกณฑ์และมาตรฐานการพัฒนาที่มีโครงสร้างพื้นฐานรองรับการพัฒนาเมืองน่าอยู่ ชนบทมั่นคง เกษตรยั่งยืน อุตสาหกรรมเชิงนิเวศ และผังพื้นที่อนุรักษ์ จำนวน 1 ภาค

- แผนย่อย : การพัฒนาพื้นที่เมือง ชนบท เกษตรกรรมและอุตสาหกรรมเชิงนิเวศ ที่มีการบริหารจัดการตามผังภูมินิเวศอย่างยั่งยืน

เป้าหมายระดับแผนย่อย : ความยั่งยืนทางภูมินิเวศ ภูมิสังคม และภูมิวัฒนธรรม

ตัวชี้วัดระดับแผนย่อย : พื้นที่ที่มีการดำเนินการสงวนรักษาอนุรักษ์พื้นฟู และพัฒนาทรัพยากรธรรมชาติ มรดกทางสถาปัตยกรรมและศิลปวัฒนธรรม อัตลักษณ์ และวิถีชีวิตพื้นถิ่น บนฐานธรรมชาติและฐานวัฒนธรรมอย่างยั่งยืนในพื้นที่อย่างน้อย 3 จังหวัดของภาค ในปี 2561 – 2565

**1. หลักการและเหตุผล**

 ปัจจุบันราคายางพาราและปาล์มน้ำมันในประเทศไทยและในตลาดโลกมีแนวโน้มลดลงเป็นระยะๆ ทำให้เกษตรกรชาวสวนยาง และชาวสวนปาล์มน้ำมัน ส่วนใหญ่ประสบความเดือดร้อนมีรายได้ไม่เพียงพอ ปัจจุบันระดับราคาที่เกษตรกรายผลผลิตได้ต่ำกว่าต้นทุนการผลิต ทำให้เกษตรกรชาวสวนยางรายย่อยและชาวสวนปาล์มน้ำมันได้รับความเดือดร้อนจำนวนมาก ที่ผ่านมาเกษตรกรผู้ปลูกยาง และปาล์มน้ำมัน มีรายได้จากยางพารา และปาล์มน้ำมัน อย่างเดียว เมื่อราคายางพารา/ปาล์มน้ำมันตกต่ำ ทำให้เกษตรกรมีรายได้ไม่เพียงพอต่อการดำรองชีพ ส่งผลกระทบต่อเศรษฐกิจในครัวเรือน

สำหรับสินค้ายางพาราที่ผ่านมาการส่งเสริมการประกอบอาชีพเสริมแก่เกษตรกรชาวสวนยางรายย่อย เป็นมาตรการเร่งด่วนและมาตรการต่อเนื่อง ที่รัฐบาลได้กำหนดมาตรการเพื่อช่วยเหลือเกษตรกรชาวสวนยางตามแนวทางพัฒนายางพาราทั้งระบบ ตั้งแต่ ปี 2557 – 2562 เพื่อช่วยเหลือเกษตรกรชาวสวนยางพารา ที่มีรายได้ลดลงไม่เพียงพอต่อการดำรงชีพ ให้มีรายได้เพิ่มขึ้น จำเป็นต้องพัฒนาและต่อยอดกิจกรรมอาชีพเสริมเกษตรกรชาวสวนยางรายย่อยที่เคยดำเนินการตามมาตราการที่รัฐบาลกำหนด ให้เป็นแหล่งเรียนรู้ต้นแบบ ด้านเกษตรผสมผสานที่มีความหลากหลาย ตามแนวทางเศรษฐกิจพอเพียง มีการบริหารทรัพยากรภายในฟาร์มหมุนเวียน เกื้อกูลกันอย่างมีประสิทธิภาพ และมีการดำเนินกิจกรรมต่างๆ อย่างต่อเนื่อง เป็นการสร้างความเข้มแข็งให้เกษตรกร เพื่อให้เกษตรกรสามารถพึ่งพาตนเองได้อย่างยั่งยืน สามารถนำไปสู่คุณภาพชีวิตที่ดีขึ้นได้ในอนาคตได้ต่อไป ดังนั้น สินค้ายางพารา/ปาล์มน้ำมัน จำเป็นที่จะต้องส่งเสริมการทำการเกษตรแบบผสมผสานในพื้นที่สวนยางพาราและปาล์มน้ำมัน ตามศักยภาพของตนเอง เพื่อให้เกษตรกรมีรายได้เพียงพอต่อการดำรงชีพ

**2.วัตถุประสงค์**

 2.1 ส่งเสริมและพัฒนาการบริหารจัดการการทำการเกษตรแบบผสมผสานให้กับเกษตรกรชาวสวนยางรายย่อย /ปาล์มน้ำมันรายย่อย เพื่อให้มีรายได้เพียงพอต่อการดำรงชีพ

 2.2 พัฒนาเกษตรกรชาวสวนยางรายย่อย/ปาล์มน้ำมันรายย่อย มีความรู้ความสามารถในการทำการเกษตรแบบผสมผสาน ให้เป็นแหล่งเรียนรู้ต้นแบบ เพื่อเป็นการสร้างความเข้มแข็งให้เกษตรกรสามารถพึ่งพาตนเองได้อย่างยั่งยืน

**3. กลุ่มเป้าหมาย/ผู้ที่ได้รับประโยชน์**

เกษตรกรจำนวน 300 ราย เป็นเกษตรกรชาวสวนยางรายย่อย และเกษตรกรชาวสวนปาล์มน้ำมันรายย่อยที่ขึ้นทะเบียนเกษตรกรกับกรมส่งเสริมการเกษตร ใน 14 จังหวัดภาคใต้

**4. พื้นที่ดำเนินการ**

 14 จังหวัดภาคใต้ ได้แก่ ชุมพร ระนอง สุราษฎร์ธานี นครศรีธรรมราช กระบี่ พังงา ภูเก็ต ตรัง พัทลุง สตูล สงขลา ยะลา นราธิวาสปัตตานี

**5. ระยะเวลาดำเนินงาน**

ตุลาคม 2563 – กันยายน 2564

**6. กิจกรรม และวิธีการดำเนินงาน**

 6.1 ประชุมสัมมนาเจ้าหน้าที่ที่รับผิดชอบงานยางพารา/ปาล์มน้ำมันทั้งระดับจังหวัด ระดับเขต และส่วนกลาง

 1) จัดประชุมสัมมนาเชิงปฏิบัติการ ร่วมกับหน่วยงานที่เกี่ยวข้อง

 2) แลกเปลี่ยนเรียนรู้ร่วมกับหน่วยงานที่เกี่ยวข้อง

 6.2 ส่งเสริมและพัฒนาการบริหารจัดการการทำการเกษตรแบบผสมผสานให้กับเกษตรกรชาวสวนยางรายย่อย /ปาล์มน้ำมันรายย่อย

 อบรมการทำการเกษตรแบบผสมผสานให้เกษตรกรชาวสวนยางรายย่อย/ ปาล์มน้ำมัน ให้มีความรู้ ความสามารถในการบริหารทรัพยากรภายในฟาร์มหมุนเวียน เกื้อกูลกันอย่างมีประสิทธิภาพ

 6.3 พัฒนาศักยภาพการการผลิตที่มีความหลากหลาย เพื่อเป็นต้นแบบเกษตรผสมผสาน ตามแนวทางเศรษฐกิจพอเพียง

 1) คัดเลือกกิจกรรมเกษตรกรที่เป็นต้นแบบเกษตรผสมผสาน

 2) สนับสนุนปัจจัยการผลิต ให้กับต้นแบบเกษตรผสมผสาน

 3) อบรมเกษตรกรเพื่อพัฒนาศักยภาพการการผลิตที่มีความหลากหลาย ให้เป็นต้นแบบการเรียนรู้เกษตรผสมผสาน

 6.4 ติดตามการดำเนินงานให้คำแนะนำโครงการ

**7. แผนปฏิบัติงาน**

|  |  |
| --- | --- |
| กิจกรรม/ขั้นตอน | แผนปฏิบัติงาน |
| ปี 2563 | ปี 2564 |
| ต.ค. 63 | พ.ย. 63 | ธ.ค. 63 | ม.ค. 64 | ก.พ. 64 | มี.ค. 64 | เม.ย. 64 | พ.ค. 64 | มิ.ย. 64 | ก.ค. 64 | ส.ค. 64 | ก.ย. 64 |
| 1.ประชุมสัมมนาเจ้าหน้าที่ที่รับผิดชอบงานยางพารา/ปาล์มน้ำมันทั้งระดับจังหวัด ระดับเขต และส่วนกลาง  |  |  |  |  |  |  |  |  |  |  |  |  |
| 2.ส่งเสริมและพัฒนาการบริหารจัดการการทำการเกษตรแบบผสมผสานให้กับเกษตรกรชาวสวนยางรายย่อย /ปาล์มน้ำมันรายย่อย |  |  |  |  |  |  |  |  |  |  |  |  |
| 3.พัฒนาศักยภาพการการผลิตที่มีความหลากหลาย เพื่อเป็นต้นแบบเกษตรผสมผสาน ตามแนวทางเศรษฐกิจพอเพียง  |  |  |  |  |  |  |  |  |  |  |  |  |
| 4.ติดตามการดำเนินงานให้คำแนะนำโครงการ  |  |  |  |  |  |  |  |  |  |  |  |  |

**8. เป้าหมายตัวชี้วัดโครงการ**

 **-** เชิงปริมาณ เกษตรกรชาวสวนยาง/สวนปาล์มน้ำมันรายย่อย จำนวน 300 ราย ในพื้นที่ 14 จังหวัดได้รับความรู้และมีการประกอบอาชีพเสริม โดยทำการเกษตรแบบผสมผสาน ตามแนวทางเศรษฐกิจพอเพียง

 - เชิงคุณภาพเกษตรกรชาวสวนยางรายย่อย/สวนปาล์มน้ำมันรายย่อย สามารถนำความรู้การทำการ

เกษตรแบบผสมผสาน ตามแนวทางเศรษฐกิจพอเพียง ไปปฏิบัติได้อย่างถูกต้อง ทำให้มีรายได้เพียงพอต่อการดำรงชีพ

**9. ผลผลิต ผลลัพธ์**

ผลผลิต (Output) …เกษตรกรชาวสวนยาง/สวนปาล์มน้ำมันรายย่อย จำนวน 300 ราย เข้าร่วมโครงการ

ส่งเสริมการทำการเกษตรแบบผสมผสาน เพื่อเป็นอาชีพเสริมแก่เกษตรกรชาวสวนยางรายย่อย/ปาล์มน้ำมันรายย่อยในพื้นที่ 14 จังหวัดภาคใต้ ได้แก่ ชุมพร ระนอง พังงา สุราษฎร์ธานี นครศรีธรรมราช กระบี่ ภูเก็ต ตรัง พัทลุง สตูล สงขลา ปัตตานี ยะลา นราธิวาส ได้รับความรู้และมีการแลกเปลี่ยนประสบการณ์เรียนรู้กิจกรรมการทำการเกษตรผสมผสานที่มีความหลากหลาย ตามแนวทางเศรษฐกิจพอเพียง เพื่อนำความรู้และประสบการณ์ไปพัฒนาต่อยอดกิจกรรมของตนเอง ในการประกอบอาชีพเสริม

 ผลลัพธ์ (Outcome) เกษตรกรชาวสวนยางรายย่อย/สวนปาล์มน้ำมันรายย่อย เข้าร่วมโครงการส่งเสริม

การทำการเกษตรแบบผสมผสาน เพื่อเป็นอาชีพเสริมแก่เกษตรกรชาวสวนยางรายย่อย/ปาล์มน้ำมันรายย่อย ร้อยละ 70 สามารถนำการทำการเกษตรผสมผสาน ตามแนวทางเศรษฐกิจพอเพียง ไปปฏิบัติได้อย่างถูกต้อง ทำให้มีรายได้เพียงพอต่อการดำรงชีพ,มีความมั่นคงด้านรายได้ มีความมั่นคงด้านเศรษฐกิจ และมีคุณภาพชีวิตที่ดีขึ้น

**10. ผลที่คาดว่าจะได้รับ**

เกษตรกรชาวสวนยาง/สวนปาล์มน้ำมันรายย่อย จำนวน 300 ราย มีการประกออาชีพเสริมการทำการเกษตรแบบผสมผสาน ทำให้มีรายได้เพียงพอต่อการดำรงชีพ,มีความมั่นคงด้านรายได้ มีความมั่นคงด้านเศรษฐกิจ และมีคุณภาพชีวิตที่ดีขึ้น

**11. หน่วยงาน/ผู้รับผิดชอบ**

สำนักส่งเสริมและจัดการสินค้าเกษตร กลุ่มส่งเสริมยางพาราและปาล์มน้ำมัน

1. นางสาวสุริวัสสา รัตนรักษ์ติยา ตำแหน่งผู้อำนวยการกลุ่มส่งเสริมยางพาราและปาล์มน้ำมัน

โทรศัพท์/โทรสาร 02 940 6123

 2. นายพิรัฐ สุทธิโยค ตำแหน่งนักวิชาการเกษตรชำนาญการ กลุ่มส่งเสริมยางพาราและปาล์มน้ำมัน โทรศัพท์/โทรสาร 02 940 6123

----------------------------------------------------------------------------------

**หมายเหตุ :** กิจกรรมสัมมนาและอบรมเจ้าหน้าที่ อยู่ระหว่างการปรับวิธีการทำงาน